Բարի կամքի դեսպան

Բարի կամքի դեսպան կամ բարի կամքի պատվիրակ (), աշխարհում հռչակ ունեցող և որպես հատուկ առաքելությամբ ներկայացուցիչ (պետության կամ կազմակերպության) հանդես եկող դեմք։ Բարի կամքի դեսպանները, որպես կանոն, ապահովում են բարձրագույն գաղափարների առաջխաղացումը մեկ անհատից մյուսին կամ էլ ամբողջ համայնքում։ Այս հասկացությունը պետք է տարբերել նրան մոտ ապրանքանիշի դեսպանից, որն զբաղվում է ընկերության կամ նրա արտադրանքի միջոցով մարդկանց և կազմակերպությունների հետ փոխհարաբերությունների առաջխաղացմամբ։

Բարի կամքի դեսպան կարող է լինել ինչպես մի երկրում ապրող, այնպես էլ դիվանագիտական առաքելությամբ (կամ ժողովուրդների բարեկամության առաքելությամբ) այլ երկրներ մեկնած մարդը, կամ էլ հակառակ համայնքներում մարդկանց ներկայացնող միջնորդը։

Բարի կամքի դեսպանները համարվում են կառավարության և մշակույթի պաշտոնական և ոչ պաշտոնական անդամները մինչև այն պահը, քանի դեռ գործում են դիվանագիտական հարաբերություններ, պարգևների և նվերների փոխանակում, մարդասիրական օգնություն, զարգացման օժանդակությունը շատ հայտնի մարդկանց՝ գիտնականների, արտիստների, գրողների, հասարակական ակտիվիստների և ազդեցիկ այլ դեմքերի ներառման միջոցով։ Դիվանագիտական գործունեությունն իրականացվում է փոխանցումով կամ պետության գլխի ենթակայությամբ և պարտադիր չէ, որ կապված է լինի հավատարմագրերում նշված դիվանագիտական լիազորությունների հետ։ Այնուամենայնիվ որոշ պետություններ, օրինակ՝ Հայիթին, չի տրամադրում փաստաթղթեր, որոնք բարի կամքի դեսպանների համար ապահովում են դիվանագիտական անձեռնմխելիություն։

Բարի կամքի դեսպաններ ունեցող կազմակերպություններ 

Բազմաթիվ կազմակերպություններ բարի կամքի դեսպաններին օգտագործում են իրենց ծրագրերի առաջընթացի և որպես իրենց ծրագրերն ուրիշներին առաջարկելու միջոց, որոնք հիմնված են լավ հարաբերությունների վրա։ Այդպիսիք են ինչպես վերպետական կազմավորումները՝ Միավորված ազգերի կազմակերպությունը և ՄԱԿ-ի օգնության ասոցիացիան, և միջազգային միությունները՝ Եվրոպական Միությունը և Աֆրիկյան Միությունը, այնպես էլ ազգային, օրինակ՝ ԱՄՆ-ի Թենեսի և Կենտուկի նահանգները։ Բարի կամքի դեսպանները հաճախ ունենում են հասարակական և բարեգործական կազմակերպությունները՝ Ռոտարի Ինթերնեյշնլը, Միջազգային օլիմպիական կոմիտեն, Մկանային դիստրոֆիայի դեմ պայքարի ասոցիացիան, Globcal International: Բացի այդ՝ բարի կամքի դեսպաններ ունեն ՄԱԿ-ի այնպիսի ստորաբաժանումներ, ինչպիսիք են Միավորված ազգերի կազմակերպության զարգացման ծրագիրը, ՅՈՒՆԻՍԵՖ-ը, ՅՈՒՆԵՍԿՕ-ն, Առողջապահության համաշխարհային կազմակերպությունը։

Ծանոթագրություններ

Գրականություն 

 
 
 

Պատվավոր կոչումներ
Դիվանագիտական առաքելություններ
Դիվանագիտություն
Վերպետական մարմինների դեսպաններ